ยืดเวลาภาษีลดหย่อน3ปีให้การศึกษา
สรรพากรเตือน ขยายสิทธิลดหย่อนภาษีเพื่อส่งเสริมการศึกษาและกีฬา 2 เท่าอีก 3 ปี
9 พ.ย. 2555

สรรพากรเตือน ขยายสิทธิลดหย่อนภาษีเพื่อส่งเสริมการศึกษาและกีฬา 2 เท่าอีก 3 ปี 
นายกิตติรัตน์ ณ ระนอง รองนายกรัฐมนตรีและรมว.คลัง กล่าวว่า กล่าวว่า รัฐบาล มีนโยบายส่งเสริมการศึกษาและการกีฬา และมีมาตรการภาษีให้สิทธิประโยชน์พิเศษแก่เอกชนที่ช่วยเหลือสังคมโดยการบริจาคเพื่อสนับสนุนการศึกษาและการกีฬา ให้ใช้สิทธิได้ 2 เท่าของเงินที่บริจาค ซึ่งคณะรัฐมนตรีได้มีมติเมื่อวันที่ 21 ส.ค. 2555 เห็นชอบกับมาตรการนี้แล้ว สิทธิประโยชน์พิเศษนี้ จะมีผลกับการบริจาคในช่วงปี 2556 – 2558 ซึ่งได้มีการทบทวนการให้การบริจาคทำได้มากขึ้น
ด้านนายสาธิต รังคสิริ อธิบดีกรมสรรพากร กล่าวว่า โดยทั่วไปผู้ที่บริจาคเพื่อการศึกษาสามารถใช้สิทธิลดหย่อนภาษีได้ 2 เท่าอยู่แล้ว แต่จะมีเงื่อนไขว่าจะต้องบริจาคเพื่อสร้างอาคาร จัดหาอุปกรณ์การศึกษา จัดหาครูอาจารย์หรือเป็นทุนนักเรียนเท่านั้น ไม่ครอบคลุมถึงการบริจาคในกรณีอื่นๆ เช่น การบริจาคเพื่อเป็นทุนการศึกษาให้แก่ครู
สำหรับการบริจาคเพื่อการกีฬานั้น เดิมหักได้เท่าเดียว ดังนั้นกระทรวงการคลังจึงได้เสนอให้ใช้สิทธิได้ 2 เท่า และตัดเงื่อนไขด้านวัตถุประสงค์การบริจาคออก เพื่อให้เกิดความยืดหยุ่นและกระตุ้นให้มีการบริจาคมากขึ้น โดยบุคคลธรรมดาสามารถลดหย่อนภาษีได้ 2 เท่าของเงินที่บริจาค แต่ไม่เกิน 10% ของเงินได้สุทธิ ส่วนบริษัทจะสามารถบริจาคเงินหรือทรัพย์สินก็ได้ และตัดรายจ่ายได้ 2 เท่า แต่ต้องไม่เกิน 10% ของกำไรสุทธิ
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า คณะรัฐมนตรีได้มีมติเมื่อวันที่ 21 ส.ค. 2555 เห็นชอบกับมาตรการนี้แล้ว สิทธิประโยชน์พิเศษนี้จะมีผลกับการบริจาคในช่วงปี 2556–2558